ነብሱ የውድቕ፡ ኣይሕጸብን፡ ኩሉ ነገር ይጽለኦ።) እዚ ሕማም ብወጥሪ አእሙሮ ወይ ብተወርሶ (ጀኔቲክ) ክመጽእ ይኽእል። ስኪዞፍረንያ ብሕክምና ከነህድኦን ከነጉድሎን ንኽእል ኢና። ግን ምሉእ ብምሉኡ ዘይፍወስ ዓይነት ሕማም ኣእምሮ እዩ። ስለዚ ትራውማ ድሕሪ ስንባደ ዝመጽእ ወጥሪ እዩ ክበሃል ይከኣል። ንኣብነት ሓንቲ ጓል ኣንስተይቲ ግፍዒ ክወርዳ ይኽእል። ብሓይሊ ክትዕመጽ ትኽእል። ኣብ መንገዲ ክትጭወ ትኽእል። ኣብ ዝሓለፈ ዓመታት ብብዝሒ ከምዝሰማዕናዮ፡ እዞም ደላሎን ነጋዶ ሰባትን ገንዘብ ኣምጽኡ እናበሉ፡ ኣብ ልዕሊ ደቂ ኣንስትዮ ጥራሕ ዘይኮነ፡ ኣብ ልዕሊ ደቂ ተባዕትዮ'ውን ጾታዊ ዓመጽ ከምዘካየዱ ታሪኽ ሰኒዱዎ እዩ። በዚ ዘሰቅቕ ኩነታት ዝሓለፉ መንእሰያት ከኣ እዮም ንገዛእ ነብሶምን ሰባትን ናብ ምጉዳእ ዝበጽሑ። ቢቢሲ - ብዘይካ እዚ ዝገለጽካዮ ትሮማ ካልእ ንሰባት ዘጥቅዕ ናይ አእሙሮ ሕማማት ኣሎ ድዩ?
